cyanic-selkie/wikianc huggingface dataset:
Račakin verilöyly
Taistelu, vangitsemiset, murhat
Račakin kylän tapahtumista on erilaisia tietoja eri serbi- ja albaanilähteissä. Serbijoukot valtasivat kylän 15. tammikuuta taistelun jälkeen. Albaanien mukaan panssaroiduin ajoneuvoin aseistettu serbipoliisi tai armeija tulitti ensin ympäröiviltä kukkukoilta Račakin kylää. Serbien mukaan kylään suojaan linnoittautuneet tulittivat ensin serbejä, ja serbien ajoneuvot saapuivat kylään albaanitaistelijoiden tulituksessa. Taisteluissa kuoli ehkä 9–15 kylää puolustanutta UÇK:n sissiä.
Erään tapauksesta selvinneen albaanitodistajan mukaan siniasuinen serbipoliisi ja mustahuppuinen mustiin pukeutunut terrorismin vastainen yksikkö alkoivat haravoida kylää talo talolta. Mustahuppuiset näyttivät johtavan toimintaa. Miehet eroteltiin naisista ja lapsista. Serbit vangitsivat 20 miestä, jotka surmattiin samalla paikalla. Todistajan mukaan serbit alkoivat ampua vangittuja kyläläisiä.
Kuolleet olivat siviilejä, joista osaa oli ammuttu Helena Rannan tutkimuksen mukaan läheltä ja osaa paetessaan. Kuolleista 43:sta kolme oli naisia ja yksi oli 12-vuotias lapsi.
Parikymmentä pidätettyä oli päästetty tarkoituksella juoksemaan karkuun mäkeen ja ammuttu. Albaanitodistajan mukaan poliisi ja terrorismin vastainen yksikkö olisivat tappaneet kyläläisiä kuuden tunnin ajan. Serbien mukaan albaanit tulittivat kylässä olleita serbejä vielä varsinaisen taistelun jälkeenkin. Serbien mukaan Racakin kuolleet olivat univormupukuisia UCK-terroristeja.
Tutkimuksia
ETYJin muodostama tutkimusryhmä, mukanaan muun muassa Helena Ranta lähetettiin alueelle samalla viikolla kun surmatut löydettiin. On huomioitava, että kutsu tuli sekä kansainväliseltä yhteisöltä että Miloševićin hallitukselta.
Bad Company (vuoden 2002 elokuva)
Bad Company on vuonna 2002 ensi-iltansa saanut toimintaelokuva. Elokuvan ohjasi Joel Schumacher ja pääosissa ovat Chris Rock ja Anthony Hopkins.
Tarina
Elokuva kertoo pikkurikollisesta Jake Hayesista (Chris Rock), johon CIA ottaa yhteyttä. Jake saa tietää että hänellä oli identtinen kaksoisveli nimeltään Kevin Pope, joka oli adoptoitu rikkaaseen perheeseen ja käynyt Ivy League elittikoulua. Kevinistä oli tullut CIA:n agentti ja hän sai surmansa kesken tärkeän tehtävän ostaa varastettu ydinase venäläiseltä asekauppiaalta. Jake hankitaan Kevinin sijaiseksi, jotta tehtävä saataisiin suoritettua. Jake on lipputrokari ja shakkihuijari joka on kasvanut kadulla, ja ongelmana on että hän on täysin päin vastainen kun hienostunut veljensä. Jake joutuu opettelemaan yhdeksässä päivässä samat tiedot ja taidot joita hänen veljellään oli. Hän saa kaitsijakseen Gaylord Oakesin (Anthony Hopkins) joka on kokenut agentti jonka tehtävä on kouluttaa ja valvoa Jakea jolla on tarkoitus korvata Kevin.
Näyttelijät
Lähde:
Duala
Duala on Kamerunin suurimman kaupungin Doualan ympäristössä puhuttu bantukieli. Sitä puhuu äidinkielenä noin 90,000 ihmistä, mutta Doualassa asuvat muiden bantukielien puhujat käyttävät sitä paljon vieraana kielenä ja dualan kokonaispuhujamäärän arvioidaan olevan noin kaksi miljoonaa, kun ei-äidinkieliset puhujat lasketaan mukaan.
Lindy Remigino
Lindy John Remigino (3. kesäkuuta 1931 Queens, New York – 11. heinäkuuta 2018 ) oli yhdysvaltalainen yleisurheilija ja olympiavoittaja.
Remigino voitti kaksi kultamitalia Helsingin kesäolympialaisissa 1952. Hän voitti henkilökohtaisen kultamitalin 100 metrin juoksussa, jonka loppukilpailussa neljä parasta saivat saman ajan 10,4 s. Toinen kultamitali tuli 4 × 100 metrin viestijuoksusta, jossa hänen lisäkseen voittajajoukkueeseen kuuluivat Dean Smith, Harrison Dillard ja Andy Stanfield.
Aktiiviuransa jälkeen Remigino siirtyi valmentajantyöhön high schoolissa. Hänen valmentamansa Hartford Public Schoolin joukkueet voittivat 31 osavaltiomestaruutta Remiginon 43-vuotisen valmennusuran aikana.
Follikulaarinen lymfooma
thumb|right|Follikulaarinen lymfooma Follikulaarinen lymfooma on non-Hodgkin-lymfooman yleinen muoto. Se saa alkunsa B-soluista ja kasvaa hitaasti. Potilaiden keskimääräinen ikä taudin toteamisen hetkellä on noin 55 vuotta, ja sairastumisriski on molemmilla sukupuolilla lähes sama. Sairauden merkit voivat jäädä pitkäksi aikaa huomioimatta; imusolmukkeiden suureneminen voi viitata follikulaariseen lymfoomaan.
Useimmiten follikulaarisen lymfooman levinneisyysluokitus on toteamishetkellä III tai IV. Vaikka tauti olisi jo edennyt, monet hoidetut potilaat elävät silti vielä 8–10 vuotta toteamisesta. Vuosien varrella potilaan tila paranee ja huononee useita kertoja. Jos potilaan tila on vakaa ja hän on oireeton tai vähäoireinen, häntä saatetaan vain tarkkailla hoitamatta sairautta. Hoitona kuitenkin voidaan käyttää sädehoitoa ja kemoterapiaa.
Tutti
thumb|Nykyaikainen tutti, jossa varsinaisen tuttiosan tyvessä on muovikehys. Tutti on kumista, muovista tai silikonista valmistettu tuppimainen esine, jota vauvaikäiset lapset voivat imeä. Tutin imemisen on tarkoitus rauhoittaa lasta.
Historia
Jotakin tutin versiota lienee käytetty kautta ihmiskunnan historian. Ensimmäisen pehmeästä kumista valmistetun tutin patentoi 18. syyskuuta 1900 yhdysvaltalainen C. W. Meinecke.
Haitat ja hyödyt
Tutin liian pitkäaikainen käyttö saattaa lisätä purentavikoja ja korvatulehdukseen sairastumisen riskiä. On myös esitetty, että tutin käyttö taannuttaisi poikalasten henkistä kehitystä, eritoten tunneälyä.
Tutin käytön on todettu useissa tutkimuksissa vähentävän kätkytkuoleman riskiä. Tutin imeminen on myös sormien syöntiä pienempi paha purentavirheiden muodostumisessa, ja tutista on helpompi päästä eroon kuin sormien imeskelystä.
Musta Dahlia (romaani)
Musta Dahlia (The Black Dahlia) on James Ellroyn vuonna 1987 ilmestynyt rikosromaani. Se perustuu Los Angelesissa vuonna 1947 tapahtuneeseen Elizabeth Short -nimisen naisen murhaan. Lehdistö käytti uhrista nimitystä ”Black Dahlia”. Teosta pidetään Ellroyn läpimurtoteoksena. Romaani sijoittuu 1940- ja 1950-lukujen Hollywoodiin. Se on ensimmäinen osa Ellroyn L. A. -sarjaa, johon kuuluvat myös Suuri tyhjyys, L. A. – langennut kaupunki ja Musiikkia pimeästä.
Brian De Palma ohjasi vuonna 2006 romaanin pohjalta elokuvan Musta Dahlia.
Smashes, Thrashes & Hits
Uudet kappaleet
Uudet kappaleet Smashes, Thrashes & Hitsillä ovat "Let's Put the X in Sex" ja "(You Make Me) Rock Hard", jotka molemmat ovat tyylillisesti vuoden 1987 Crazy Nights -albumin kanssa yhteneväisiä – hiottua, melodista glam rockia. Molemmat kappaleet tuotti Paul Stanley, joka myös osallistui kummankin kirjoittamiseen. Kappaleihin tehtiin myös musiikkivideot, jotka saivat jonkin verran lähetysaikaa MTV:llä.
Uudet versiot vanhoista kappaleista
Lähes kaikkia Kissin alkuperäiskokoonpanon alun perin nauhoittamia kappaleita on muuteltu ja päivitetty. "Bethin" lauluosuudet nauhoitettiin kokonaan uusiksi - alkuperäisen rumpalin Peter Crissin lauluosuudet korvasi silloinen rumpali Eric Carr.
UK-versio
Ison-Britannian versiolla on "Deucen" paikalla "Crazy, Crazy Nights" sekä lisäkappale "Reason to Live".
Listat
Albumi - Billboard (Yhdysvallat) Singlet - Billboard (Yhdysvallat)
Lahden museot
Lahden museot on Lahdessa toimiva museoperhe, jonka yksiköitä ovat Lahden historiallinen museo, Lahden visuaalisten taiteiden museo Malva, Hiihtomuseo ja Radio- ja tv-museo Mastola. Museo-organisaatiossa on tällä hetkellä noin 60 työntekijää. Lahden museot ylläpitävät museokokoelmaa, johon kuuluu tällä hetkellä 100 000 esinettä, julistekokoelmissa on yli 70 000 julistetta, taidekokoelmissa noin 9000 taideteosta ja kuvakokoelmassa noin puoli miljoonaa kuvaa. Vuonna 2019 museoilla oli yli 67 000 kävijää.
Lahden museot toimii myös Päijät-Hämeen alueellisena vastuumuseona. Lahden museoiden alueellinen työ tukee paikallismuseoiden ylläpitäjiä, toimii julkisen taiteen asiantuntijana sekä tarjoaa korjausneuvontaa rakennusten omistajille. Aluevastuumuseon roolin myötä Lahden museot vastaa museolain (314/2019) mukaisesti kulttuuriympäristön asiantuntija- ja viranomaistehtävistä Päijät-Hämeessä. Viranomaistehtäviin kuuluvat lausunnot kuntien kaavoista ja maankäyttöhankkeista, ympäristövaikutusten arvioinnista, rakennus- ja purkamisluvista sekä muista kulttuuriympäristöön kohdistuvista toimenpiteistä tai asioista.
Yksiköitä
Visuaalisten taiteiden museo Malva on taide- muotoilu- ja julistesisältöihin keskittynyt museo.
Radio ja tv-museo Mastolan perusnäyttelyssä käsitellään Lahden suuraseman ja Radiomäen historiaa.
Hiihtomuseo tarjoaa elämyksiä ja tietoa talviurheilun historiasta.
Alueellinen vastuumuseotyö
Lahden museot Päijät-Hämeen alueellisena vastuumuseona on toimialueensa asiantuntijaviranomainen. Lahden museot tarjoavat ohjausta ja neuvontaa, sekä valvovat alueella tehtävää kulttuuriympäristötyötä, joka keskittyy paikallishistorian eri aikakausiin ja suunnitelmalliseen muutoksen hallintaan sekä suojelutyöhön. Kulttuuriympäristöä ovat muinaisjäännökset, rakennukset, kulkuväylät, maisemat, joita ihminen on aikojen saatossa muokannut. Päijät-Hämeen alueellisena vastuumuseona museon toiminta ulottuu koko maakunnan 10 kunnan alueelle. Nämä ovat Asikkala, Hartola, Heinola, Hollola, Iitti, Kärkölä, Lahti, Orimattila, Padasjoki ja Sysmä.
Arkeologisen toiminnan keskeisiin tehtäviin kuuluvat Päijät-Hämeen arkeologisen kulttuuriperinnön suojelu, hoito ja vaaliminen sekä sen tunnetuksi tekeminen. Museo antaa maankäytön suunnitteluun ja rakentamiseen liittyviä viranomaislausuntoja sekä määrittelee arkeologisten kohteiden suojelu- ja tutkimustarpeita. Museo osallistuu myös viranomaisneuvotteluihin sekä erilaisten hanke- ja työryhmien toimintaan arkeologisen kulttuuriympäristön asiantuntijana. Lisäksi museolla on aika ajoin omia tutkimushankkeita.
Rakennettu kulttuuriympäristö muodostuu rakennuksista, pihapiireistä, kortteleista, kaupunki- ja kyläkuvasta. Päijät-Hämeessä on monenlaisia kulttuuriympäristöjä: modernista kaupunkirakenteesta ja jälleenrakennuskauden alueista maaseudun kartanoihin ja kyliin sekä rakennettuihin vesiväyliin. Rakennustutkimuksen työnkuvaan kuuluu maakunnan rakennetun kulttuuriympäristön ja maiseman arvojen vaaliminen ja suojelukysymykset etenkin maankäytön ja rakentamisen prosesseissa. Rakennustutkijat antavat neuvontaa ja viranomaislausuntoja sekä osallistuvat viranomaisneuvotteluihin kaavoitus- ja lupa-asioissa. Tärkeitä alueellisia yhteistyökumppaneita ovat kunnat, Hämeen ELY-keskus ja Päijät-Hämeen Liitto.
Korjausrakentamisen neuvonta kohdistuu vanhaan rakennuskantaan alueella. Erityistä suunnitelmallisuutta ja asiantuntemusta vaativien vanhojen rakennusten käytettävyyden ja kulttuurihistoriallisen arvon säilyttämisen varmistaminen, ovat osa työtä. Säilyttävällä korjaamisella tarkoitetaan korjaustapaa, jossa rakenteita ja rakennusosia korjataan tai uusitaan ainoastaan niiltä osin, mikä on välttämätöntä. Huolellisella suunnittelulla vältytään ylikorjaamiselta, mikä säästää usein myös rahaa verrattuna tarpeettoman laajaan uudistavaan korjaukseen.
Karnainen
Karnainen on Lohjan 22. kaupunginosa, keskustan pohjoispuolella. Vesialueiden kuten Hormajärven ja Maikkalanselän ympäröimän metsäisen kylän läpi kulkee nykyisin valtatie 1 eli Helsinki–Turku-moottoritie, 2,2 kilometrin matkan Karnaisten tietunnelissa, joka oli Suomen pisin, kunnes sata metriä pidempi Tampereen rantatunneli valmistui 2016. Karnaisissa sijaitsevat myös Lohjan ABC-huoltamo ja Kisakallion Urheiluopisto. Järvien rannoilla on omakotitaloja ja kesämökkejä.
Karnaistenkorpi
Jyrkkiä metsäisiä kallioita sisältävä Karnaistenkorpi on Lohjan laajin yhtenäinen ulkoilualue. Siellä on kaksi pientä lampea, kaksi opastein varustettua luontopolkua sekä lapsille ja perheille suunnattu tarinapolku.
Citroën C2 S1600
Auto on tarkoitettu JWRC-sarjaan. Daniel Sordo voitti autolla kauden 2005 Junioreiden maailmanmestaruuden. Daniel Sola puolestaan ajoi Citroën C2 S1600:lla Espanjan rallisarjaa vuonna 2006.
Tekniset tiedot
Mitat:
Moottori:
Viborg
Viborg on Tanskassa Keski-Jyllannissa sijaitsevan Viborgin kunnan keskustaajama. Vuoden 2012 alussa taajamassa oli 37 635 asukasta.
Viborg on myös entinen kaupunki, sillä vuonna 1970 Tanskassa luovuttiin kaupunkikäsitteestä. Viborg on Keski-Jyllannin alueen pääkaupunki.
Viborgin keskuksena on kukkula, joka oli pakana-aikoina pyhä paikka. Perimätiedon mukaan kuningas Knuut Suuri lähti Viborgista valloittamaan Englantia. Tanskan kuninkaat siunattiin virkaansa Viborgissa vuodesta 1027 alkaen. Siellä lyötiin Tanskan ensimmäiset kolikot. 1400-luvulta 1600-luvulle Viborg oli Jyllannin suurin kaupunki, mutta toistuvat suurpalot heikensivät sen asemaa.
Adrián Yospe
Adrián Ezequiel Yospe (12. helmikuuta 1970 – 10. marraskuuta 2011) oli argentiinalainen näyttelijä. Hän esiintyi muun muassa elokuvissa Caballos salvajes (1995), Pizza, birra, faso (1997), Apasionados (2002) ja Juan y Eva (2011). Lisäksi hän työskenteli televisiossa. Hän oli vuosina 2005–2007 naimisissa Natacha Jaittin kanssa, ja hän sai lapsen, Valentinon. Myöhemmin hän meni uusiin naimisiin Nora Kriegshabertin kanssa. 7. lokakuuta 2011 hänellä todettiin pitkälle edennyt syöpä ruokatorven ja mahalaukun yhtymäkohdassa. Hän kuoli marraskuussa 41-vuotiaana.
Frederic Goudy
thumb|upright|Frederic Goudy thumb|Copperplate Gothic Frederic William Goudy (3. elokuuta 1865 Bloomington – 5. marraskuuta 1947 Marlborough-on-Hudson) oli yhdysvaltalainen kirjainmuotoilija, typografi, kustantaja ja opettaja. Hän suunnitteli kirjaintyyppejä, joista suuri osa on yhä yleisesti käytössä.
Goudy suunnitteli kaikkiaan 116 kirjaintyyppiä ja julkaisi 59 teosta, jotka ovat vaikuttaneet voimakkaasti typografian ja kirjainmuotoilun kehitykseen.
Raivohuone
Raivohuone tai vihahuone on paikka, jossa asiakas saa tuhota asioita. Tuhoamisen hän voi suorittaa astalolla kuten golfmailalla, sorkkaraudalla tai lekalla. Tuhottavat esineet toimittaa huoneeseen palveluntarjoaja, mutta niitä saa myös asiakas itse tuoda mukanaan tietyin rajoituksin.
Raivohuoneita markkinoidaan keinona purkaa stressiä ja vihaa esineiden tuhoamisen avulla. Jotkut voivat käydä raivohuoneella huvin vuoksi.
Turkvision laulukilpailu 2017
Turkvision laulukilpailu 2017 olisi ollut järjestyksessään neljäs Turkvision laulukilpailu ja se olisi järjestetty Astanassa, Kazakstanissa. 15 maata tai aluetta, joissa asuu paljon turkkilaisia tai puhutaan turkkilaista kieltä oli ilmoittanut osallistuvansa vuoden 2017 kilpailuun. Alankomaat, Latvia, Moldova, Puola, Ruotsi ja Stavropolin aluepiiri olisivat osallistuneet kilpailuun ensi kertaa. Baškortostan, Krim ja Tatarstan olisivat palanneet kilpailuun kahden vuoden tauon jälkeen.
Raivohuone
Raivohuoneita on avattu vuoden 2015 jälkeen paljon erityisesti Kanadassa ja Yhdysvalloissa. Myös Kiinassa niiden suosio on kasvussa. Suomen ensimmäinen raivohuone Rage Cube avattiin Jyväskylässä helmikuussa 2017. Sen jälkeen raivohuoneita on avattu myös ainakin Tampereelle ja Seinäjoelle. Viimeisin raivohuone avattiin Turkuun lokakuussa 2019.
Turkvision laulukilpailu 2017
Tapahtumapaikka
thumb|left|225px|Kilpailun pitopaikka Saryarka velodromi. Helmikuussa 2017 ilmoitettiin, että vuoden 2017 kilpailu tultaisiin järjestämään Astanassa, Kazakstanissa Alun perin kilpailu oltaisiin järjestetty Astanan Barys Arenalla. 27. maaliskuuta 2017 ilmoitettiin kuitenkin, että kilpailun tapahtumapaikkana toimisi Saryarka velodromi. Kilpailu kuitenkin peruttiin samana vuonna.
Formaatti
Toisin kuin vuonna 2015 jolloin ei ollut semifinaalia sillä kaikki kilpailevat Venäjän osavaltiot olivat vetäytyneet kisasta Turkin ja Venäjän suhteiden takia, vuonna 2017 olisi ollut yksi semifinaali.
Osallistujien lista
15 maata ja aluetta oli ilmoittanut osallistuvansa vuoden 2017 kilpailuun.
Mel Patton
Patton voitti Lontoon kesäolympialaisissa 1948 kaksi kultamitalia: 200 metrin juoksusta ajalla 21,1 ja 4 × 100 metrin viestijuoksusta. Jälkimmäisessä lajissa hänen lisäkseen voittajajoukkueeseen kuuluivat Barney Ewell, Lorenzo Wright ja Harrison Dillard.
Patton ei osallistunut koskaan Yhdysvaltain mestaruuskilpailuihin.
Greg Joyner
Greg Joyner (s. 31. joulukuuta 1957 Philadelphia, Pennsylvania) on yhdysvaltalais-suomalainen koripallovalmentaja ja kilpauransa päättänyt koripalloilija. Taitavana puolustajana ja levypallojen ottajana tunnettu Joyner on Suomen pääsarjahistorian menestyksekkäimpiä pelaajia. Hän voitti urallaan muun muassa kolme Suomen mestaruutta ja neljä Suomen cup-mestaruutta, ja hänet valittiin neljä kertaa SM-sarjan/SM-Koriksen vuoden puolustuspelaajaksi.
Ouroubé Douddé
Ouroubé Douddé (myös Ouroubé Doudé) on maalaiskunta Moptin alueen Moptin piirissä Malissa. Sen keskuskylä Sendégué sijaitsee Nigerjoen varrella 115 kilometriä Moptista pohjoiseen. Kunnassa on 12 200 ja keskuskylässä 4 800 asukasta (vuonna 2009).
Maantiede
Ouroubé Douddén kunnan pinta-ala on 279 neliökilometriä. Se rajoittuu pohjoisessa ja idässä Moptin piirin Korombanan ja etelässä Konnan sekä lännessä Youwaroun piirin Déboyen kuntiin.
Kunta sijaitsee Nigerin sisämaasuiston tulva-alueella. Se on pinnanmuodostukseltaan tulvatasankoa ja altaita. Niger ja sen sivuhaara Koli Koli muodostavat lukuisia järviä. Luonnonvarainen kasvillisuus on etupäässä heinäaroa, jossa kasvaa paikoitellen puita ja pensaita. Seutu kuuluu Sahelin vyöhykkeeseen.
Asutus
Kuntaan kuuluu yhdeksän kylää: Barkanelbi, Bokoré, Déra, Doye Marka, Doye Peulh, Samataka, Sendégué, Sirifiré ja Tonomina. Yli tuhannen asukkaan kyliä ovat Sendéguén ohella Tonomina ja Bokoré.
Asukkaat ovat fulbeja, bozoja, somonoja, markoja, bambaroita ja songhaita. Vallitseva uskonto on islam.
Liikenne, elinkeinot ja palvelut
Asukkaiden pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi (51 % tuotannosta), riisi (42 %), lehmänpapu (5 %), durra (2 %), maapähkinä ja maissi. Kotieläimiä ovat naudat, lampaat, vuohet ja aasit sekä vähäisessä määrin hevoset ja kamelit. Kalaa myydään Moptiin, Sikassoon ja Koutialaan. Lisäksi harjoitetaan kaupankäyntiä ja jonkin verran käsityöammatteja. Sendéguéssa on tori ja Dérassa viikoittaiset markkinat. Teollisuutta tai matkailupalveluja ei ole lainkaan.
Kunnassa toimii kolme alakoulua, Sendéguén yläkoulu, koulutus- ja kehittämiskeskus (CED) sekä kolme koraanikoulua. Sendéguéssa on hyvätasoinen terveyskeskus ja karjan rokotuspaikka. Vesihuolto käsittää kaivoja, porakaivoja ja vesiposteja, jotka eivät riitä täyttämään puhtaan veden tarvetta. Muita palveluja ovat kaksi torialuetta, joukko kauppoja, hirssimylly, Sendéguén kalanviljelyosuuskunnan myymälä ja Déran ravintola.
Nähtävyydet
Sendéguén lähellä sijaitsevaa Mani-mania pidetään paikkana, jossa fulbet ja kunta-ryhmän maurit löivät Umar Tallin tukuloriarmeijan vuonna 1864. Toinen nähtävyys on yaaralin ja degalin kaltainen sendégué-juhla karjalaumojen paluun kunniaksi.
Pforzheim
Pforzheim on kaupunki Baden-Württembergin osavaltiossa, lounaisessa Saksassa. Se sijaitsee Schwarzwaldin metsäisen vuorijonon pohjoisella rajaseudulla, Stuttgartista koilliseen. Kesäkuun 2022 lopussa kaupungissa oli 127 052 asukasta, ja se on pinta-alaltaan 98,03 neliökilometrin suuruinen. Väestötiheys on 1 296 as./km².
Pforzheim muodostaa oman kaupunkipiirinsä (Stadtkreis), eli se ei kuulu mihinkään Saksan piirikunnista.
Pforzheim sai alkunsa roomalaisena kylänä, Vicus Portuksena, vuonna 90 eaa. Kaupunkina Pforzheimia on dokumentoitu vuodesta 1095 alkaen. Keskiajalla kaupunki tunnettiin varsinkin latinankielisestä koulustaan, jonka opettajina toimivat muun muassa Johannes Reuchlin sekä Philipp Melanchthon. Kello- ja jalokivikoruteollisuus, josta Pforzheim vielä nykyäänkin tunnetaan maailmanlaajuisesti, alkoi kaupungissa vuonna 1767, kun sinne perustettiin ensimmäinen niitä valmistava tehdas.
Kuin taivasta koskettaisi
Kuin taivasta koskettaisi on suomalaisen lehtori Jari Ekbergin kirjoittama huhtikuussa 2014 ilmestynyt jalkapalloaiheinen tietokirja. Kirja kertoo jalkapallon MM-kisojen historiasta vuosilta 1930–2010. Kirjassa on monen sivun teksti kustakin MM-turnauksesta ja lisäksi myös turnauskohtaiset tilastot. Kirjan on kustantanut Atena Kustannus. Kirja ilmestyi ennen 20. MM-turnausta kesällä 2014. Kirjasta ilmestyi päivitetty laitos vuonna 2018, jossa oli uusi luku vuoden 2014 MM-kisoista.
Teos valittiin Vuoden urheilukirjaksi 2014.
Stephan Zünd
Stephan Zünd (s. 3. heinäkuuta 1969 Zürich) on sveitsiläinen mäkihyppääjä, joka oli kansainvälisellä huipulla 1990-luvun alussa.
Zündin paras arvokisasijoitus on suurmäen viides tila Val di Fiemmen maailmanmestaruuskilpailuissa 1991. Samoissa kisoissa hän oli vielä normaalimäessä kuudes, ja joukkuemäen kilpailussa Sveitsin joukkue, jossa Zünd hyppäsi, sijoittui kuudenneksi. Seuraavana vuonna hän osallistui Albertvillen talviolympialaisiin, jossa sijoitukset olivat normaalimäessä 20:s ja suurmäessä 23:s. Falunin maailmanmestaruuskilpailuissa 1993 Zünd oli suurmäen 24:s ja normaalimäen 44:s.
Lentomäen maailmanmestaruuskilpailuissa Zündin paras sijoitus oli Planican kisoissa 1994 saavutettu kuudes sija. Maailmancupissa hän pystyi neljään osakilpailuvoittoon ja saavutti yhteensä 14 palkintokorokepaikkaa. Hän oli maailmancupin loppupisteissä toinen Itävallan Andreas Felderin jälkeen kaudella 1990-1991.
Uransa Zünd lopetti keväällä 1996.
Tapola (yritys)
Tapolan hallituksen puheenjohtaja ja entinen toimitusjohtaja Jarmo Tapola kuoli torstaina 25. heinäkuuta 2019. Hänen poikansa Kristian Tapola aloitti yrityksen toimitusjohtajana vuonna 2015.
Huhkola
Palvelut
Lähimmät palvelut löytyvät pääosin Huhkolan vieressä sijaitsevasta kauppakeskus Skanssista. Huhkolassa sijaitsee urheilukenttiä, päiväkoti ja kaupungin sisäisen liikenteen linja-autopysäkki. Huhkolassa sijaitsee myös kaupungin ylläpitämä valaistu puruton pururata ja frisbeegolfpuisto.
Sorøn kunta
thumb|right|250px|Kartta kunnan alueella sijaitsevista seurakunnista.
Sorø on Sjællandin alueella Tanskassa sijaitseva kunta. Vuoden 2020 huhtikuussa kunnassa oli 29 882 asukasta, ja sen pinta-ala oli 308,5 neliökilometriä. Kunnan keskustaajama on myös nimeltään Sorø.
Seurakunnat
Seuraavassa on esitetty luettelo kunnan alueella sijaitsevista seurakunnista. Luettelon numerot viittaavat oheisen kartan numeroihin.
Pakkasukko
thumb| Valkovenäläinen Pakkasukko talonsa edessä. Pakkasukko on venäläinen ja itäslaavilainen satuhahmo, joka vastaa jotakuinkin joulupukkia. Pakkasukko voi olla punaisissa, sinisissä, harmaissa tai kullanvärisissä vaatteissa, ja koristeltu muun muassa hopeanvärisin lumihiutalein.
Pakkasukko liittyy uuteenvuoteen, jota Venäjällä vietetään kuusi päivää ennen Venäjän ortodoksisen kirkon käyttämän juliaanisen kalenterin mukaista joulua 25. joulukuuta eli Venäjälläkin maallisesti käytettävän gregoriaanisen kalenterin mukaan 7. tammikuuta. Pakkasukko on myös pukeutunut venäläisittäin – pitkään turkkiin, joka on vyötetty kankaisella vyöllä. Turkki voi olla melkein minkä värinen tahansa. Päässään Pakkasukolla on pyöreä venäläinen lakki, jonka reunat ovat turkista. Pakkasukon parta on valkoinen, pitkä ja tuuhea.
Pakkasukko kulkee tyypillisellä venäläisellä kolmivaljakolla eli troikalla (kolmen hevosen vetämä reki) ja mukanaan hänellä on lapsenlapsensa Lumityttö. Uudenvuodenyönä Pakkasukko ja Lumityttö tuovat lapsille lahjoja sekä toteuttavat ihmisten salaisia toiveita.
Venäläisen Pakkasukon sanotaan asuvan Luoteis-Venäjällä Veliki Ustjugin kaupungissa, mutta Valko-Venäjällä Pakkasukko asustaa Belavežskajan aarniometsän kansallispuistoon perustetulla Pakkasukon tilalla (Pakkasukon talon sijainti 52.61694°N, 23.89912°W). Neuvostoliiton vaikutusvallan aikana myötä Pakkasukko oli liitettynä uudenvuoden juhlintaan myös joissakin itäisen Keski-ja Etelä-Euroopan maissa. Neuvostoaikana Pakkasukon rooli oli erityisen tärkeä, koska uusivuosi jäi ainoaksi juhlaksi, jota oli vietetty jo ennen bolsevikkivallankaappausta 1917 ja koska joulu oli kielletty kristillisenä, siis uskonnollisena juhlana. Neuvostovaltaa seuranneen Venäjän aikana uusivuosi Pakkasukkoineen on paljolti ottanut kristillisenkin joulun aseman, sillä se seuraa ajankohdaltaan ei-venäläistä joulua aiemmin kuin venäläis-ortodoksinen joulu.
Agilisaurus
Agilisaurus (nimen merkitys: ”ketterä lisko”) oli linnunlantioisiin kuulunut kasvinsyöjädinosaurussuku. Sukuun kuului yksi laji, tyyppilaji A. louderbacki. Agilisauruksen nimi viittaa sen kevyeen rakenteeseen ja luurankoon. Agilisaurus eli jurakaudella. Sen fossiileja on löydetty Kiinasta.
Fossiilit
Agilisauruksesta on löydetty yksi, lähes täydellinen luuranko. Siitä puuttuu osia vasemmista etu- ja takaraajoista. Kyseinen luuranko on löydetty Kiinasta, Sichuanin maakunnasta. Luurankoa säilytetään Zigong Dinosaur Museumissa, Kiinassa.
Ominaisuudet
Agilisauruksen pituus oli 1,2 metriä. Sillä oli kevyt rakenne ja luuranko. Takajalat olivat monien muiden ornithopodien tapaan etujalkoja pidemmät. Tämä johti korkeaan nopeuteen. Nopeuden ja ketteryyden yhdistelmä oli luultavasti Agilisauruksen ensisijainen puolustautumiskeino petoja vastaan, sillä kyseisellä dinosauruksella ei ollut minkäänlaista panssaria suojana. Agilisaurus oli päiväeläin.
Luokittelu
Agilisauruksen luokittelu on ollut vaikeaa, koska sillä ei ole samantyyppisiä ominaisuuksia minkään linnunlantioisiin kuuluvan ryhmän kanssa. Tämä on johtanut kahteen ajatukseen, siihen että joko Agilisaurus on esimerkki myöhään selvinneestä, alkukantaisesta ornithopodista, tai sitten kyseessä on vielä tuntemattomaan, määrittemättömään ryhmään kuuluva dinosaurus.
Mommilan rautatieasema
Mommilan rautatieasema on rautatieliikennepaikka Mommilan kylässä Hausjärven kunnassa Kanta-Hämeessä. Liikennepaikka sijaitsee -rataosalla, noin 20 kilometrin päässä Riihimäen rautatieasemalta ja noin 39 kilometrin päässä Lahden rautatieasemalta.
Mommila oli alkujaan seisake, jonka silloinen kartanon omistaja Alfred Kordelin vaati saadakseen tilansa maitoa markkinoille. Lammin puolella sijaitsevalle kartanolle oli seisakkeelta viitisen kilometriä. Myöhemmin Mommila toimi vilkkaana asemana, jossa sijaitsi myös kylän posti. Alkuperäinen liikennepaikkarakennus korvattiin uudella Thure Hellströmin suunnittelemalla rakennuksella 1920-luvulla. Nykyisin paikka on taas seisakkeena. Tavaraliikenne seisakkeella lopetettiin vuonna 1990 ja vaihteet purettiin vuonna 1997. Henkilöliikenne Mommilassa oli tarkoitus lopettaa vuonna 1993, mutta paikallisten asukkaiden toivomuksesta liikennepaikka on yhä käytössä. Asemarakennus ja alueen muita rakennuksia siirtyi Senaatti-kiinteistöille vuonna 2007. Mommilan aseman itäpuolella sijainnut Mommilanraitin tasoristeys korvattiin maantien ylikulkusillalla vuonna 2004. Seuraavana vuonna Mommilan asemalaitureita siirrettiin muutaman sadan metrin verran Lahden suuntaan sillan yhteyteen, minkä ansiosta myös entisellä asema-alueella sijainnut laituripolku voitiin poistaa käytöstä.
Mommilan asemalla toimi aikoinaan Pursijärven kansakoulu. jonka opettajina alusta asti toimi Viljo Saraja (s. 1900) ja Milia Aaltonen. Pian heidän jäätyään eläkkeelle 1960-luvulla koulu lopetettiin. Asemalla oli useita sivuraiteita ja Haminankylässä toimineen Saidanlahden sahan lastaussilta puruille ja sahatavaralle. Asemaa vastapäätä sijaitsi Sakkisen puusepäntehdas, joka vaurioitui tulipaloissa. Kylällä toimi kolme sekatavarakauppaa: Oitin osuusliikkeen sivumyymälä, Paasosen K-kauppa ja Unto Pullisen K-kauppa. Mommilan kartanosta tuotiin aikoinaan paljon maitoa junalla vietäväksi Pietariin ja myöhemmin Helsinkiin. Entisellä asemalla toimi myös postikonttori vielä 1970-luvulla. vasen|pienoiskuva|Juna asemalla.
Alfonso Fontanelli
Alfonso Fontanelli (15. helmikuuta 1557 – 11. helmikuuta 1622 Rooma ) oli italialainen säveltäjä.
Elämäkerta
Fontanelli syntyi nykyisen Emilia-Romagnan alueella kreivi Emilio Fontanellin pojaksi. Hänellä oli läheiset suhteet Este-hallitsijasukuun, ja hän oli aikanaan tärkeä valtiomies ja diplomaatti. Hän avioitui ensimmäistä kertaa 1580, astui Este-suvun palvelukseen 1584 ja lähti vuonna 1586 Roomaan, jossa hän mahdollisesti tapasi Luca Marenzion.
Suurin osa Fontanellin säilyneistä sävellyksistä lienee peräisin 1590-luvulta ja vuotta 1600 välittömästi seuranneelta ajalta. Hänen ensimmäinen vaimonsa kuoli vuonna 1591, ja hän solmi uuden avioliiton Maria Biancolin kanssa. Avioliitto oli kuitenkin katastrofaalinen, ja vuonna 1601 Fontanelli murhasi vaimonsa uuden rakastajan.
Fontanelli vietti viimeiset vuotensa paossa Este-suvun hallitsemilta mailta ja asettui vuoteen 1615 mennessä Roomaan. Hänen sävellyksiään viimeisiltä vuosilta ei ole säilynyt; hänet vihittiin papiksi 1621, ja hän kuoli hyönteisenpuremaan helmikuussa 1622.
Fontanellin säilyneet sävellykset ovat madrigaaleja, ja hän oli Carlo Gesualdon ja Luzzasco Luzzaschin ohella aikansa huomattavimpia alan taitajia. Kaksi Fontanellin madrigaalikokoelmaa viidelle äänelle on painettu Ferrarassa 1595 sekä Venetsiassa 1604. Hänen tuotantoonsa kuuluu mahdollisesti lisäksi kuusitoista muuta madrigaalia, vaikkakaan kaikkien säveltäjästä ei ole saatu täyttä varmuutta.
Montmorillon
Nähtävyyksiä
Kunnan nähtävyyksiä on sen vanha silta Vieux pont sekä uskonnollisia rakennuksia kuten kappeli Octogone de Montmorillon, kirkko Notre-Dame de Montmorillon sekä kuolleiden lyhty Lanterne des morts de Moussac.
Rattikelkkailu talviolympialaisissa 1948
Vuoden 1948 talviolympialaisissa Sankt Moritzissa järjestettiin rattikelkkailussa kilpailut kaksi- ja nelimiehisille joukkueille. Kilpailut käytiin 1 576 metriä pitkällä Olympia-Bobbahn -nimisellä luonnonradalla. Radan kokonaispudotus oli 130 metriä.
Kahden miehen kelkat
<br style="clear:both;"/>
Neljän miehen kelkat
<br style="clear:both;"/>
Laissac-Sévérac l’Église
Laissac-Sévérac l’Église on kunta Ranskan eteläosassa Aveyronin departementissa Occitanien alueella.
Kunta syntyi 1. tammikuuta 2016 voimaan tulleella kuntaliitoksella, jolloin kaksi kuntaa Laissac ja Sévérac-l’Église yhdistyivät.
Laissacissa järjestetään joka tiistai karjamarkkinat. Sitä pidetään Ranskan toiseksi tärkeimpänä nautakarjan myyntipaikkana. Kesäisin markkinoille järjestetään opastettuja käyntejä.
Lyon Smith
Lyon Smith on kanadalainen äänen suunnittelija ja ääninäyttelijä. Smith tunnetaan dubbaajana animesarjoista Sailor Moon ja Beyblade. Hänellä oli myös pää-äänirooli Get Ed -sarjassa vuosien 2005-2006 aikana. Musiikin parissa Smith on työskennellyt 1980-luvulta lähtien suunnitellen niin elokuviin kuin teattereihin musiikkia.
Sony Ericsson K750
Sony Ericsson K750 on vuonna 2005 Sony Ericssonin julkaisema matkapuhelinmalli. K750 korvasi K700i-mallin. K750:n korvasi Sony Ericsson K800 toisella vuosineljänneksellä vuonna 2006
left|pienoiskuva|Kameran linssiä suojaa liukuva kuori
Rivaz
Rivaz on kunta Sveitsissä Vaud’n kantonissa. Siellä oli vuoden 2016 lopulla 358 vakinaista asukasta. Kunta on pinta-alaltaan Sveitsin pienin, 29 hehtaaria.
Sijainti
Rivaz sijaitsee Genevenjärven pohjoisrannalla. Rivazin kylä sijaitsee 15 kilometriä Lausannesta itään ja 10 kilometriä Montreux’sta luoteeseen.
Historiaa
Rivaz on ollut asuttua aluetta roomalaisten aikaan. Alueen halki virtaavassa Forestayjoessa oli mylly vuodesta 1420 vuoteen 2005. Joessa on ollut vesivoimalaitos vuodesta 2014.
Talous
Rivazin alueesta kaksi kolmannesta (20 hehtaaria) on viininviljelyaluetta. Työpaikoista 72 prosenttia liittyi vuonna 2005 maanviljelyyn. Rivaz on osa Lavaux’n maailmanperintökohdetta.
Liikenne
SBB:n rautatie Lausanne–Brig kulkee Rivazin halki, aivan Genevenjärven rannassa. Radan varrella on Rivazin asema. Myös valtatie 9 seurailee järven rantaa.
Eero August Hillbom
Eero August Hillbom (16. syyskuuta 1904 Mikkeli – 6. joulukuuta 1991 Espoo ) oli suomalainen neurologi, joka sai professorin arvonimen ja tuli tunnetuksi aivovamma-asiantuntijana.
Hillbomin vanhemmat olivat lääkäri August Hillbom ja Maria Charlotta Ingman ja puoliso vuodesta 1940 sairaanhoitaja Rosine Dorothea Helenius. Neurologian professori Matti Hillbom on heidän poikansa. Hillbom tuli ylioppilaaksi Mikkelin suomalaisesta yhteiskoulusta 1922 ja valmistui lääketieteen lisensiaatiksi 1932. Tohtoriksi hän väitteli 1960 ja hänet nimitettiin seuraavana vuonna Helsingin yliopiston neurologian dosentiksi. Ennen sotia Hillbom työskenteli useissa eri sairaaloissa, muun muassa Kellokoskella ja Lapinlahdella, mutta myös esimerkiksi Helsingin kaupungin, Helsingin diakonissalaitoksen, Suomi-yhtiön, Kivelän sairaalan ja Harjavallan piirimielisairaalan palveluksessa. Lääkintämajuriksi Hillbom ylennettiin 1942. Sotien jälkeen Hillbom toimi Sotainvalidien veljesliiton ylläpitämän aivovammaisten hoito- ja tutkimuslaitoksen, myöhemmän aivovammasairaalan, ylilääkärinä vuodesta 1949 aina vuoteen 1971 saakka. Hänen aivovammoja koskenut väitöskirjansa, jonka aineistona oli kaikkiaan 3 552 tapausta, herätti kansainvälistä huomiota. Suomessa Hillbom muistetaan varsinkin sotainvalidien parissa tekemästään työstä. Helsingin yliopiston dosentuurin lisäksi Hillbom hoiti virkaatekevänä yliopiston neuorologian professuuria. Professorin arvonimen hän sai vuonna 1964.
Silencer
Silencer oli ruotsalainen black metal -yhtye, joka ehti lyhyen uransa aikana julkaista demon lisäksi yhden albumin. Silencerin muodostivat vokalisti Nattramn, kitaristi-basisti Leere, aiemmin Shiningissa, ja rumpalina saksalaisen Bethlehemin rumpali Steve Wolz. Yhtyeen ainoa albumi Death - Pierce Me on saavuttanut black metal -piirien keskuudessa suosiota brutaaleilla, sekavilla sanoituksillaan sekä omalaatuisilla laulusuorituksillaan ja äänimaisemillaan.
Laulajan henkilöllisyydestä on esitetty erilaisia arvailuja.
Luca Caioli
Luca Caioli (s. 1958, Milano) on italialainen urheilutoimittaja ja kirjailija. Nykyisin Caioli työskentelee SKY Italia-televisiokanavan ja Il Corriere della Sera-lehden kirjeenvaihtajana Espanjassa. Aiemmin hän on työskennellyt kotimaansa lisäksi muun muassa Britannian ITV:ssä ja ranskalaisen Euronews TV:n päätoimittajana. Kirjailijana Caioli on julkaissut monta suomeksikin käännettyä henkilökuvaa jalkapalloilijoista, kuten Lionel Messistä, Cristiano Ronaldosta, Zinedine Zidanesta, Ronaldinhosta ja Fernando Torresista.
Efik
Efik on Nigeriassa Cross Riverin ja Akwa Ibomin osavaltioissa puhuttu nigeriläis-kongolainen kieli. Kieltä puhuu äidinkielenä vain noin 400,000 ihmistä, mutta sitä käytetään Cross Riverin osavaltion lingua francana ja sitä osaa vieraana kielenä noin kaksi miljoonaa ihmistä. Efik on läheistä sukua Akwa Ibomin pääkielelle ibibiolle.
Teknos
Teknos on suomalainen maaleja valmistava yritysryhmä, joka perustettiin vuonna 1948 nimellä Teknos-Tehtaat Oy.
Teknos-konserni
Teknos-konsernin emoyhtiö on Teknos Group Oy. Konsernilla oli vuonna 2017 noin 384 miljoonan euron liikevaihto ja noin 1800 työntekijää. Teknoksella on liiketoimintaa yli 20 maassa Euroopassa, Aasiassa ja USA:ssa. Teknos on Suomen suurimpia perheyrityksiä. Perheyritysten liitto valitsi Teknoksen vuoden 2012 perheyritykseksi.
Historia
Teknos-Tehtaat Oy:n tuotantolaitokset sijoittuivat Helsingin Pitäjänmäkeen. Yritys toimi 1940–1960-luvuilla teollisen maalintuotannon edelläkävijänä Suomessa.
Teknoksen tarina sai alkunsa vuonna 1948. Maalinvalmistusta varten vuokrattiin Tuomarilasta vanha tila, jolla sijaitsi kanala. Martti Kiikan isä Osmo Kiikka perusti laboratorion Tuomarilassa sijainneeseen kanalaan, jossa hän alkoi tuottaa maaleja ja heti seuraavana vuonna 1949 tuli myyntiin yhä tuotannossa oleva ruosteenestomaali Ferrex. Tämän jälkeen yhden miehen ja kollerimyllyn voimin aloitettiin tuotanto. Tuomarilan mukaan nimensä saanut Tuomo-kaseiiniväri oli Teknoksen ensimmäinen tuote. Heti seuraavana vuonna, 1949 kehitettiin ulkomaillakin runsaasti mainetta niittänyt Ferrex-korroosionestomaali. Teknoksen alkutarina on otettu huomioon mm. yrityksen logon suunnittelussa. Teknoksen logossa on esitetty pensseli kukon muodossa.
Vuonna 2009 Teknos Group osti Gori Industryn puuteollisuusmaalitoiminnot. Vuoden 2011 alussa konserni kasvoi kahdella uudella yrityksellä, kun metallimaaleja valmistava Teknos-Oliva Puolan Gdyniassa ja jauhemaaleja Pietarissa valmistava Ohtek siirtyivät Teknoksen omistukseen. Vuonna 2012 Teknos osti ruotsalaisen Wedevåg Färg AB:n ja täydensi puuteollisuusmaalien tuotevalikoimaa. tuotevalikoimaansa. Samana vuonna Teknos osti Virosta pitkäaikaisen maahantuojansa Kemifloran ja uuden tontin Pietarista uuden tehtaan rakentamiseksi. Vuonna 2013 Teknos osti Burcharths Farve & Lakfabrikin maaliliiketoiminnot Tanskassa ja 40 % osuuden kiinalaisesta maalivalmistajasta, Manfield Chemical Changzhoussa. Vuonna 2016 Teknos osti saksalaisen Feidal Coatingsin teollisuusmaaliliiketoiminnan ja hollantilaisen Drywood Coatingsin, joka kehittää, valmistaa ja myy vesiohenteisia puupinnoille tarkoitettuja maaleja. Vuonna 2017 Teknos osti jauhemaalitoiminnan puolalaiselta Śnieżkalta sekä kasvatti puuteollisuusmaalien liiketoimintaansa ostamalla Feyco Trefferting. Yrityskauppaan kuuluivat sveitsiläinen Feyco AG ja saksalainen Treffert Coatings GmbHm sekä tämän tytäryhtiöt Kiinassa, Malesiassa ja USAssa. Lisäksi Teknos osti Schekolin AG:n, jolla on tehdas Bendernissä, Liechtensteinissa.
Nykyisin Teknos on yksi Pohjoismaiden suurimmista maalivalmistajista. Yhtiö on erityisen vahva teollisuusmaalimarkkinoilla. Suomessa tuotantolaitokset sijaitsevat Helsingin Pitäjänmäessä, jossa on muun muassa pääkonttori ja tutkimuskeskus, sekä Nurmijärven Rajamäellä.
Luettelo Linnunrata-kirjasarjan käsitteistä
Tämä on luettelo Douglas Adamsin Linnunradan käsikirja liftareille -sarjan käsitteistä.
Baabelin kala
Kala asetetaan henkilön korvakäytävään. Ravinnokseen tämä loiseläin käyttää aivotoiminnasta syntyvää energiaa, jota se ei ota isännästään, vaan tämän lähiympäristöstä. Ravittuaan itsensä tällä energialla se ulostaa isäntänsä aivoihin energiasta muodostettuja telepaattisia sanomia. Näin ollen Baabelin kalan isäntä pystyy välittömästi ymmärtämään maailmankaikkeuden kaikkia kieliä.
Linnunradan käsikirja liftareille kertoo, että Baabelin kala on maailmankaikkeuden kummallisin olio. Kirjassa mainitaan, että eräiden filosofien mukaan Baabelin kala on lopullinen todiste siitä, että Jumala ei ole olemassa. Päätelmä menee seuraavaan tapaan:
Lisäksi käsikirja mainitsee, että poistamalla kaikki kommunikaatiovaikeudet galaksien rotujen väliltä Baabelin kala on saanut aikaan suurempia ja verisempiä sotia kuin mikään muu koko maailmankaikkeuden historiassa.
Kalan nimi viittaa Baabelin torniin, joka esiintyy Ensimmäisessä Mooseksen kirjassa. Tarinan mukaan Jumala suuttuneena ihmiskunnalle hajotti Baabelin tornin ja muun muassa sekoitti ihmiskunnan kielet estääkseen tornin uudelleen rakentamisen.
Linnunradan käsikirjan ihailijoiden keskuudessa Baabelin kala on yksi kirjasarjan kuuluisimpia käsitteitä.
Internetin hakuteknologiaa kehittävällä yrityksellä AltaVistalla on Babel Fish Translation -niminen käännöspalvelu, joka kääntää tekstejä tai web-sivustoja eri kielille.
Disaster Area
Disaster Area (kuunnelmassa Katastrofialue) on "plutoniumrockyhtye" Gagrakackan ajatusvyöhykkeeltä, joka on laajalti tunnettu äärimmäisen kovaäänisestä musiikistaan. Yhtyeen laulajana toimi/toimii Hotblack Desiato. Yhtyeen tulot ovat niin valtavat, että ne laajentavat hypermatematiikan rajoja. Heidän päätaloustutkijansa nimitettiikin neomatematiikan professoriksi Maximegalonin yliopistoon johtuen Disaster Arean veronpalautuksia koskevasta yleisestä ja suppeammasta teoriastansa.
Linnunradan käsikirjan liftareille mukaan yhtyeen musiikki on paitsi kovaäänistä musiikkia, myös kaikkein kovinta tunnettua melua koko luomakunnassa. Yhtyeen fanien mukaan musiikin soundi on parhaimmillaan kuunneltuna betonibunkkerissa, joka sijaitsee noin 60 kilometrin päässä itse esiintymislavasta. Yhtyeen jäsenet itse soittavat musiikkiaan kauko-ohjaimilla vahvasti äänieristetystä avaruusaluksesta, joka kiertää kyseistä planeettaa, tai niin kuin yleisemmin tapahtuukin, jotain ihan toista planeettaa.
Yhtyeen laulut ovat yleensä varsin yksinkertaisia, jotka toistavat vanhaa tuttua kaavaa, jossa tyttöolio kohtaa poikaolion alla hopeisen kuun, joka sitten räjähtää ilman mitään näkyvää syytä.
Maailmankaikkeuden toiseksi huonoin runous
Maailmankaikkeuden toiseksi huonointa runoutta kirjoittivat Linnunradan käsikirjan mukaan Krian azgothit. Heidän mestarirunoilijansa oli Grunthos Mahtipontinen, jonka teoksia ovat muun muassa Oodi pienelle vihreälle möykylle jonka löysin kainalostani juhannuspäivän aamuna ja kaksitoistaosainen eepos Mieluisimmat kylpykurlaukseni, jota lausuessaan kirjan mukaan Mahtipontinen kuoli, kun hänen suolistonsa päätti pelastaa ihmiskunnan, syöksyi ylös hänen kurkustaan ja kuristi hänen aivonsa. Huonoimmasta runoudesta ei tarvitse kirjan mukaan huolehtia, sillä se tuhoutui Maan mukana.
Margrathea
Margrathea on fiktiivinen planeetta, joka kiertää Soulianisin ja Rahmin kaksoisaurinkoa Hevosenpään tähtisumussa. Kuten Käsikirjassa kerrotaan, Linnunradan kaikkein menestyksekkäimpien ja rikkaimpien kauppiaiden mielestä elämä alkoi ajan mittaan tuntua kovin tylsältä ja mitättömältä, ja he alkoivat epäillä sen johtuvan heidän elinympäristöstään. Tästä syystä Linnunradassa tulivat muotiin käsityönä valmistetut luksusplaneetat. Tämä teollisuus keskittyi Margrathealle, missä hyperavaruusinsinöörit imivät materiaa avaruuden valkoisista aukoista ja muotoilivat niistä unelmaplaneettoja. Margrathea kuitenkin itse rikastui jättäen muun Linnunradan säälittävään köyhyyteen. Järjestelmä hajosi, keisarikunta romahti ja planeetan ylle laskeutui hiljaisuus.
Pangalaktinen kurlauspommi
Nautitaan hyvin varovasti.
Pyyhe
pienoiskuva|Pyyhepäivää kunnioittava pyyhe
Linnunradan käsikirja liftareille kertoo pyyhkeen olevan korvaamaton Linnunradan ympäri matkustavalle liftarille.
Kirja kuvaa pyyhettä näin: Pyyhe, kirjassa sanotaan, on ehkä kaikkein käyttökelpoisin esine peukalokyytiläisen tavaroista. Ensinnäkin sillä on käytännöllistä arvoa: Siihen voi kääriytyä matkatessaan Jaglan Betan kylmien kuiden pinnalla. Sen päällä voi maata Santraginus V:n hohtavilla marmorihiekkarannoilla ja hengittää merien juovuttavia tuoksuja. Sen alle voi nukahtaa Kakrafoonin erämaassa punaisten aurinkojen lempeässä loisteessa. Sitä voi käyttää purjeena pikku lautassaan purjehtiessaan myötävirtaan pitkin Mothin raskasvetisiä jokia.
Tärkeintä pyyhkeessä ovat kuitenkin sen edustamat henkiset arvot. Jos kulkuri (= ei-peukalokyytiläinen) huomaa että peukalokyytiläisellä on pyyhe tallella, hän olettaa jostain tuntemattomasta syystä automaattisesti että tällä on mukanaan myös hammasharja, pesurätti, saippua, peltirasiallinen keksejä, juomaleili, kompassi, kartta, narukerä, hyttyssuihke, sadeasu, avaruuspuku ja muuta pientä. Kaiken lisäksi kulkuri lainaa mielellään pyyhkeen omistajalle minkä tahansa edellä mainituista esineistä tai jotain muuta minkä peukalokyytiläinen voi väittää vahingossa "kadottaneensa". Kulkurit ovat sitä mieltä, että kuka tahansa, joka pystyy liftaamaan Linnunrataa pitkin ja poikin, ottamaan sitä niskasta ja ravistelemaan sitä, pysyttelemään hengissä epämääräisissä paikoissa, taistelemaan läpi ylivoimaisten esteiden ja olemaan koko ajan selvillä siitä missä hänen pyyhkeensä on, on selvästikin mies jota ei parane jättää pois laskuista.
Pyyhkeen avulla voi myös pelastua traalilaisen sontiaismolottajan kynsistä (ks alempana).
Pyyhkeestä onkin tullut kirjan fanien keskuudessa olennainen osa Linnunradan käsikirjaa ja joka vuosi 25. toukokuuta vietetäänkin "pyyhepäivää" Douglas Adamsin muistolle.
André Linman
André Immanuel Linman (s. 28. helmikuuta 1992 Vaasa) on suomalainen laulaja ja kitaristi. Linman laulaa nykyisin suomalaisessa One Desire -yhtyeessä.
Luettelo Linnunrata-kirjasarjan käsitteistä
Siriuksen Kyberneettinen Kauppakomppania
Siriuksen Kyberneettinen Kauppakomppania on kuvitteellinen yritys, jonka tuotteita ovat muun muassa luonteeltaan valoisat ja elämänmyönteiset ovet, sekä iloiset vertikaaliset ihmissiirtimet (hissit). Yhtiön valmistama Nutrimatic-laite (kuunnelmassa Ravintomaatti) kykenee analysoimaan asiakkaan makunystyröitä ja aineenvaihduntaa aistiärsykkeiden avulla saadakseen selville, mikä asiakkaalle parhaiten maistuisi. Tästä huolimatta laite tarjoaa asiakkaalleen poikkeuksetta mukillisen nestettä, joka on "lähes täysin, mutta ei tyystin erilaista kuin tee".
André Linman
André Linman tunnettiin aiemmin Sturm und Drang -yhtyeen keulakuvana. Hän on sanoittanut isänsä Patrick Linmanin kanssa suurimman osan Sturm und Drang -yhtyeen kappaleista.
Vuonna 2017 Linman osallistui Tähdet, tähdet -televisiosarjan neljännelle tuotantokaudelle sijoittuen kolmanneksi.
Luettelo Linnunrata-kirjasarjan käsitteistä
Siriuksen Kyberneettinen Kauppakomppania
Siriuksen Kyberneettinen Kauppakomppania on myös kehittänyt ominaisuuden nimeltä Aito Inhimillinen Persoonallisuus (AIP), jolla sen uusimmat tuotteet on varustettu. Valitettavasti Aidon Inhimillisen Persoonallisuuden asentaminen laitteisiin saa ne tavallisesti masentumaan; tästä esimerkkinä on yhtiön valmistama paranoidi androidi Marvin, joka on yksi kirjasarjan keskeisistä hahmoista. Yhtiön iloiset vertikaaliset ihmissiirtimet on varustettu kyvyllä nähdä tulevaisuuteen, minkä ansiosta ne saapuvat oikeaan kerrokseen jo ennen kuin asiakas on päättänyt käyttää niitä. Tämä ominaisuus sai kuitenkin hissit turhautumaan ja muuttumaan vainoharhaisiksi, minkä ansiosta portaat tulivat uudelleen muotiin.
Kauppakomppanian tuotteet eivät ilmeisesti täysin tyydytä kuluttajia, sillä yhtiön valitusosasto kattaa Sirius Tau Cetin aurinkokunnan kolmen ensimmäisen planeetan suurimmat mantereet.
Kauppakomppania on erityisen kuuluisa ideakkaasta markkinointiosastostaan, josta Liftareiden käsikirja sanoo seuraavaa:
Jaa ja nauti on Siriuksen Kyberneettisen Kauppakomppanian valitusosaston iskulause, sekä koko yhtiön tunnuslaulun nimi. Tätä ilmausta käytetään toisinaan ilmaisohjelmien ja avoimen lähdekoodin ohjelmien julkaisuissa.